24.07.2018 г. 18.08.2018 г.
Цена от: 1199 BGN
При полет на „Райънер“: 11.15 ч. – отпътуване от летище София за Милано, с директен полет. 12.25 ч. – пристигане на летището в Милано. При полет с „Уиз Еър”: 07.40 ч. – отпътуване от летище София за Милано, Бергамо с директен полет. 08.45 ч. – пристигане на летището в Бергамо. Информация за авиокомпанията ще дадем около два месеца преди датата на отпътуване. Трансфер до центъра на Милано. Разглеждане на Милано – Катедралата, галерията Виктор Емануил II, паметника на Леонардо да Винчи, Ла Скала (отвън), замъка Сфорца (отвън). Настаняване в хотел в околностите на Милано. Нощувка.
Закуска. 08.30 ч. - отпътуване за Женева (410 км). По пътя – разглеждане на „швейцарския лазурен бряг” – перлите на Женевското езеро - замъка „Шийон”, Монтрьо с прекрасните му дворци и вили от периода на Бел Епок и Веве - живописно градче, разположено на езерото, в подножието на Савойските Алпи, известно и като люлка на швейцарската шоколадена индустрия. Ще видите паметника на Чарли Чаплин във Веве, на брега на Женевското eзеро, напомнящ факта, че в Корсие-сюр-Веве големият артист е живял от 1952 г. до смъртта си през 1977 г., както и паметника на Фреди Меркюри в Монтрьо – великият музикант обожаваше това място и прекара тук част от живота си. Билетът за вход в замъка „Шийон”, който струва около 12,50 швейцарски франка, не е включен в пакетната цена на екскурзията и се заплаща на място. Вечерта – пристигане в хотел в околности на Женева. Настаняване. Нощувка.
Закуска. Екскурзоводска програма в Женева - панорамен тур по международния квартал – „Плас де Насион”, Пале де Насион (седалище на ООН), седалището на Червения кръст. Пешеходна разходка из Женева – залива с 140-метровия фонтан и бреговете на езерото – разходка по кея на Мон Блан – десния бряг на езерото, острова на Жан-Жак Русо със статуята на големия френски философ и писател, разглеждане на стария град – „Плас Ньов”, „Плас дю Бур-дьо-Фур”, катедралата „Сен Пиер”, в която, в продължение на 23 години е служил самият Калвин (от Северната й кула се открива прекрасна панорама към езерото, града, планината Юра и Алпите), къщата Тавел (най-старата къща на Женева), Кметството, „Гран’ Рю”. Възможност за разходка с корабче по езерото (билетът за корабчето, който струва около 16 - 22 швейцарски франка, не е включен в пакетната цена на екскурзията и се заплаща на място). Следобед - свободно време или факултативна екскурзия до Лозана - пешеходна разходка из стария град – „Плас дьо ла Палюд”, Кметството, Фонтана на Справедливостта, Катедралата, Пале дьо ла Рюмин, замъка Сен-Мер (с доплащане 28 лв. и при предварителна заявка и заплащане в България, а не на място; цената включва транспорт Женева – Лозана - Женева и пешеходна разходка с екскурзовод на български; посещението се организира при минимум 20 участника). Завръщане в хотела в околностите на Женева. Нощувка.
Закуска. 08.30 ч. - отпътуване за Цюрих (285 км). По пътя разглеждане на Люцерн – стария град – Старото Кметство, „Хиршенплац”, Вайнмаркт (Пазара на виното), покрития мост Спреуербрюке (Моста с мелниците), Йезуитската църква, покрития мост Капелбрюке. Продължаване към Цюрих. Пристигане. Пешеходна обиколка на стария град – Катедралата (Гросмюнстер), църквата Фраумюнстер, разходка по брeговете на р. Лимат и на Цюрихското езеро. Настаняване в хотел в Цюрих. Нощувка.
При полет на „Уиз Еър”: закуска (сух пакет), трансфер до летището в 06.15 ч. Отпътуване от Милано, Бергамо в 09.20 ч. Пристигане в София в 12.20 ч. При полет на „Райънер“: закуска, трансфер до летището в 11.55 ч. Отпътуване от Милано, Малпенса в 11.55 ч. Пристигане в София в 15.00 ч. Информация за авиокомпанията ще дадем около два месеца преди датата на отпътуване.
24.07.2018 1199 лв. 1547 лв. 1199 лв. 1149 лв. 1169 лв.
18.08.2018 1199 лв. 1547 лв. 1199 лв. 1149 лв. 1169 лв.
Екскурзия до Лозана - 28.00 BGN
Чекиран багаж до 20 кг в двете посоки - 104.00 BGN
Наст. в хотели 4, 3 и 2 звезди - *